辣伙頭

《辣伙頭》係香港電視娛樂製作嘅真人騷烹飪比賽節目，由陶大宇、郭政鴻、楊尚友主持，陳炳銓旁白，喺2020年2月10號到2月28號逢禮拜一到五22:30-23:00喺ViuTV播。

節目有8位女參賽者：鄧月平、郭奕芯、陳海寧、陳欣妍、洛兒、蘇菲、沈殷怡、余逸思，一齊比併廚藝。坊間將呢個節目睇成「ViuTV版《美女廚房》」，亦有話覺得有啲似《我要做廚神》。

參賽者簡介
下表資料係拍呢套節目嗰刻嘅狀況。

賽制同賽果
頭兩個禮拜賽制係每集贏家會攞到襟章，每個禮拜分別結算一次，最少襟章嘅就要參加下個禮拜一嘅淘汰賽，有機會被淘汰。

最後一個禮拜先淘汰出四強，然後分兩組單對單，爭奪兩個決賽席位，輸咗兩位參加復活賽，爭奪最後一個決賽席位，最後三強參加決賽，贏到就係冠軍。

每集一覽

相關宣傳
為咗宣傳呢個節目，ViuTV喺2019年12月9點中午12點半搞咗個「《辣伙頭》Lunch廚熱身賽」，用Facebook做直播，3位主持同8位參賽者都有份拍。

濕碎事
沈殷怡同陳欣妍喺第4集合作比賽，因為身材養眼而畀網民歡迎，由於兩位都叫「Shirley」，所以被叫做「Double S」。另外佢哋兩位都有唔少共通點，譬如中文名讀音幾似，都係22號出世，小學都係讀聖士提反女子中學附屬小學。由於「Double S」大受歡迎，電視台就食住個勢幫佢哋開拍新節目《美女郊遊遊》，搵佢哋兩位一齊行山。
ViuTV原先諗住搵鄭中基主持呢個節目，但鄭中基提出條件要搵埋方力申同梁漢文一齊主持，而ViuTV覺得噉樣太似無綫電視嘅《美女廚房》，所以傾唔成，另外搵咗陶大宇同郭政鴻做主持。。

節目調動
2020年2月28號：由於21:30－22:15播《性敢中環》大結局，之後嘅節目需要順延播出，所以呢個節目順延到22:45－23:15播。

ViuTV：辣伙頭
《辣伙頭》Lunch廚熱身賽

2020年ViuTV節目
ViuTV真人騷